Προηγμένες Τεχνικές Ψηφιακής Σύνθεσης Γραφικών με Πραγματικές Εικόνες:
Creators: name: Βασδέκης, Θεολόγης Γεωργίου
Publisher: name: Aristotle University of Thessaloniki
Year: 2012
Subjects: Ψηφιακή Σύνθεση
Γραφικά
Τεχνικές
Digital Compositing
CGI
Live-Action

description: Η ψηφιοποίηση της εικόνας αποτελεί σήμερα μία από τις σημαντικότερες εξελίξεις στον τομέα της παραγωγής οπτικού υλικού για κάθε μέσο. Πλέον, οι θεατές καταναλώνουν εικόνες κάθε είδους από πολλαπλές πηγές, πολλές από τις οποίες θα χρειαζόταν πολύ χρόνο για να παραχθούν και πολλές φορές θα ήταν αδύνατο την αναλογική εποχή τις εικόνας. Σήμερα, οι ηλεκτρονικοί υπολογιστές κλέβουν ένα μεγάλο μέρος της δόξας της κάμερας. Οι υπολογιστές αποτελούν πλέον αναντικατάστατο τμήμα στην διαδικασία παραγωγής οποιασδήποτε ταινίας ή βίντεο. Πλέον, οποιοσδήποτε χρήστης ενός υπολογιστή με ελάχιστα χρήματα, σε σχέση με αυτά που θα απαιτούνταν για την χρήση φιλμ και των μεθόδων επεξεργασίας του, μπορεί να βγάλει αξιοπρεπέστατες παραγωγές, εφάμιλλες πολλές φορές των παραγωγών μεγάλων στούντιο. Η παρούσα εργασία αποτελεί μία θεωρητική και πρακτική μελέτη σε κάποιες μεθόδους που ακολουθούνται για την παραγωγή εντυπωσιακών σκηνών, με την μίξη πραγματικών εικόνων και ψηφιακών εικόνων. Με τον όρο "πραγματικές εικόνες" εννοούνται οι εικόνες που έχουν τραβηχτεί με την χρήση οποιουδήποτε είδους κάμερας. Με τον όρο "ψηφιακές εικόνες" εννοούνται οι εικόνες, που έχουν παραχθεί με την χρήση του ηλεκτρονικού υπολογιστή, ακόμα και αν αυτές αποτελούν προϊόν μικρής επεξεργασίας κάποιας πραγματικής εικόνας, όπως κάποιας φωτογραφίας. Οι τέσσερις μέθοδοι, που θα μελετηθούν χρησιμοποιούνται κατά κόρον σήμερα από τα στούντιο και τις εταιρίες παραγωγής για την δημιουργία εντυπωσιακών εικόνων με οπτικά εφέ υψηλής αισθητικής. Για την καλύτερη επεξήγηση και εμπέδωση τους θα χρησιμοποιηθεί σαν πρακτική εφαρμογή η δημιουργία μίας σκηνής δράσης με τον τίτλο: "Killing Time". Στην σκηνή αυτή, ένα ψηφιακό ελικόπτερο θα εξαπολύει ένα ανθρωποκυνηγητό προς τον πρωταγωνιστή με πυροβολισμούς και εκρήξεις. Όλες αυτές οι τεχνικές διαπλέκονται μεταξύ τους για να προκύψει κάθε τελικό πλάνο της σκηνής. Επομένως, η σκηνή αυτή θα αποτελέσει και ένα επιμέρους εργαλείο επίδειξης κάθε τεχνικής ξεχωριστά, αλλά επίσης θα βοηθήσει στην καλύτερη κατανόηση της αλληλεπίδρασης αυτών των τεχνικών μεταξύ τους και την ανάγκη του δημιουργού να κατέχει σφαιρικά και ειδικότερα όλες τις δυνατότητες. Έτσι, ο δημιουργός μπορεί να γνωρίζει καλύτερα τόσο τα όρια αυτού που μπορεί να γυρίσει, όσο και τον τρόπο για να το γυρίσει γρηγορότερα και αποδοτικότερα. Στο πρώτο θεωρητικό μέρος αυτής της εργασίας εξετάζεται η ιστορία των ειδικών εφέ και πώς εξελίχθηκαν από τις ταχυδακτυλουργίες των πρώτων χρόνων του κινηματογράφου έως τις υπερπαραγωγές των εφέ του σήμερα. Στο δεύτερο μέρος, περιγράφεται η λογική και οι μέθοδοι πίσω από τέσσερις βασικές τεχνικές για την ενσωμάτωση ψηφιακών γραφικών εικόνων με πραγματικές. Στο τέλος κάθε κεφαλαίου αυτού του μέρους, υπάρχει παράδειγμα της πρακτικής εφαρμογής των τεχνικών στο βίντεο. Στο κεφάλαιο 2, αναλύονται οι τεχνικές ανίχνευσης της κίνησης της κάμερας (tracking), τόσο σε δισδιάστατο, όσο και σε τρισδιάστατο επίπεδο. Στο κεφάλαιο 3, εξετάζονται η έννοια της σταθεροποίησης του βίντεο, οι μέθοδοι σταθεροποίησης και δίνεται έμφαση στην ψηφιακή σταθεροποίηση από προγράμματα σύνθεσης. Στο κεφάλαιο 4, μελετούνται οι βασικές αρχές για την σύνθεση ψηφιακών και πραγματικών εικόνων. Στο κεφάλαιο 5, τέλος, περιγράφονται οι τεχνικές ροτοσκόπησης, μιας τεχνικής που υπάρχει στην εικόνα από τις αρχές τις ύπαρξης της και βοηθάει στην απομόνωση κομματιών της εικόνας καρέ- καρέ και τον επηρεασμό της διαφάνειας τους ή άλλων στοιχείων τους.
description: The digitizing of imagery is one of the greatest advances in the field of visual production, ranging from the great motion pictures to videos on the small screen of a mobile device. Nowadays, viewers consume imagery of every kind from multiple sources, images that it would be time consuming to produce until recently, if not impossible. Today, computers steal the major glory of the film or video-camera. They are now an irreplaceable part in most stages of the production of a movie or video. Moreover, any computer user can produce high quality imagery that are comparatively cheaper in accordance to the money needed for film developing and editing. The quality of those production sometimes can compare to the quality of movies from the major studios in the film industry. This research constitutes a theoretical and practical approach to the methods used in order to make stunning shots, using a mix of live-action and digital images. By "live-action images", we refer to the imagery, that were shot with the use of any kind of camera. By "digital images", we refer to images that were produced by means of a computer, even though sometimes these images are live-action images that have been slightly altered digitally, like a composited photograph. An action scene by the title "Killing Time" will be used as a practical example of the techniques for a better understanding by the reader. In this sequence, a digital helicopter starts a manhunt against the actor in an environment full of fire shots and explosions. All the techniques presented in this research cooperate together in every single shot of the sequence. Thus, this scene, while being a demonstration tool for every independent technique, it is also a means of a better understanding, that these techniques interact back and forth. It also demonstrates the importance of the basic and advanced knowledge behind these techniques by the effects producer. In the first theoretical part of this research, we examine the history of special effects and how they involved from the magicians of the first motion pictures to the effect blockbusters of today. In the second practical part, we describe the logic and the methods behind the four techniques regarding the compositing of digital images to live- action footage. In the last section of these chapters, there is an example of a practical use in the video of the technique explained. In chapter 2, we analyzed the tracking techniques in 2D and 3D space. In chapter 3, we examined the meaning of the image stabilization, the stabilization techniques and we focused on digital stabilization by a compositing program. In chapter 4, we studied the basic principals for compositing digital and live-action images. In last chapter 5, we describe the rotoscoping techniques, that exist in image editing from the beginning of its existence, and are used to isolate parts of the picture frame by frame and then adjust its opacity or other attributes.